cyanic-selkie/wikianc huggingface dataset:
Venceslaus Ulricus Hammershaimb
Venceslaus Ulricus (V. U.) Hammershaimb (25. maaliskuuta 1819 Sandavágur – 8. huhtikuuta 1909) oli färsaarelainen kielitieteilijä ja muinaistutkija. Häntä kutsuttiin myös nimellä Venzel Hammershaimb.
Vuonna 1853 Hammershaimbista tuli kirkkoherra Färsaarilla; rovastina hän toimi vuosina 1867–1878. Tämän jälkeen hän toimi vuosina 1878–1897 kirkkoherrana Sjællandissa. Hammershaimbia kiinnosti fäärin kielen oikeinkirjoitus. Hän myös laati fäärin proosakirjoituksen. Hän vaikutti merkittävästi Färsaarten koululaitoksen kehittämiseen.
Vihannespunkki
Vihannespunkki (Tetranychus urticae) on punkkien lahkoon kuuluva hämähäkkieläin. Epävirallinen nimi kehrääjäpunkki juontuu punkin kehräämästä seitistä, josta ne on helppo tunnistaa. Kotipuutarhassa ne ovat yleisiä tuholaisia.
Ulkonäkö ja koko
Vihannespunkkien väri on vaalea tai vaaleanvihreä, pään lähellä niillä on kaksi silmiä muistuttavaa pistettä. Talvehtineet vihannespunkit ovat oranssinsävyisiä. Vartalon muoto on soikea. Kooltaan ne ovat alle 0,5 mm:n pituisia, koiraat ovat pienempiä kuin naaraat. Naaraan selässä on 12 jäykkää karvaa.
Vihannespunkkien torjunta
Jos kasvin lehdet muuttuvat likaisen keltaisiksi ja alkavat vähitellen putoilla, syynä voivat olla vihannespunkit. Vihannespunkkien ehkäisemiseksi kannattaa kasveja tutkia muutaman päivän välein suurennuslasilla. Yleensä nämä erittäin pienet hämähäkkieläimet viihtyvät lehtien alapinnoilla. Niiden aiheuttamat vauriot ilmenevät pieninä, vaaleina pisteinä lehdissä. Näistä pisteistä vihannespunkit ovat alhaalta päin imeneet kasvin nesteitä. Munat ovat pyöreitä, ulosteet kuin pieniä pisteitä. Myös tyhjiä kuoriutumisnahkoja tai ohuita kehruuseittejä voi löytyä. Jos punkkeja on paljon ja ne ovat ehtineet kutoa seittiä, niistä voi olla hyvin vaikeaa päästä kokonaan eroon.
Vihannespunkin luonnollinen saalistaja on petopunkkeihin kuuluva ansaripetopunkki (Phytoseiulus persimilis), jota käytetään biologisessa torjunnassa. Muita käytettyjä torjuntaeliöitä ovat kalifornianpetopunkki (Amblyseius californicus), punkkisääski eli petosääski (Feltiella acarisuga), jauhiaislude (Macrolophus caliginosus), punkkipirkko (Stethorus punctillum), ripsiäispetopunkki (Amblyseius cucumeris) ja ruskopetopunkki (Amblyseius degenerans).
Misa
Misa (Misse) on Latviassa Kuurinmaalla sijaitseva pieni joki Väinäjoen ja Lielupen välissä. Misa ohittaa Jelgavan kaupungin sen pohjoispuolelta ja virtaa Tirulin suoalueen halki. Jelgavan pohjoispuolella Misa laskee Iecavaan, joka laskee myöhemmin Lielupeen.
Ensimmäisessä maailmansodassa Saksan keisarikunnan 8. armeijan ja sen Jelgavan ryhmän miehittämä kaista kulki Tirulsoiden halki. Suomalaisista vapaaehtoisista muodostettu Jääkäripataljoona 27 taisteli Misajoen varrella kesällä 1916. Tuota vaihetta käsittelevässä suomalaisessa kirjallisuudessa joesta käytetään yleisesti nimitystä Misse-joki tai Misse.
Jauhiainen
Jauhiainen voi tarkoittaa seuraavia:
Sukunimi
Jauhiainen on suomenkielinen sukunimi. Vuonna 2015 nimi oli nykyisenä nimenä 2664 henkilöllä Suomessa. Tunnettuja suomalaisia nimenkantajia ovat:
Galdhøpiggen
Galdhøpiggen on Norjan ja Pohjois-Euroopan korkein vuori. Vuori sijaitsee Jotunheimenin vuoristoalueella Lomin kunnassa Opplandin läänissä. Vuoren huippu on 2 469 metriä merenpintaa ylempänä.
Ensimmäisen kerran Galdhøpiggenin huipulle kiivettiin onnistuneesti 1850. Nykyään sadat henkilöt nousevat päivittäin vuoren huipulle huippusesongin aikana. Tavallisimpia reittejä huipulle on Spiterstulenin (1 104 m) tai Juvasshyttan (1 841 m) kautta. Juvasshyttan kautta kulkeva reitti ylittää vaarallisen jäätikön ja sen ylittämiseen tarvitsee köysiä sekä oppaan.
Skandinavian korkeimpana vuorena Galdhøpiggenin prominenssi on myös Skandinavian suurin, kaikkiaan 2 372 metriä.
Preeriaviklo
pienoiskuva|Preeriaviklon muna. Preeriaviklo (Tringa semipalmata, aikaisemmin Catoptrophorus semipalmatus) on suurikokoinen amerikkalainen kahlaajalintu. Lajin nimesi saksalainen luonnontieteilijä Johann Friedrich Gmelin vuonna 1789.
Koko ja ulkonäkö
Preeriaviklo on yleisväriltään harmaa, päältä tummempi kuin alapuolelta. Pyrstö on vaalea. Lennossa näkyy siipien leveä valkea raita. Jalat ovat harmaat, nokka musta tai siniharmaa, kärjestään tummempi. Nokka on paksu, pitkä ja suora. Linnun pituus on 33–41 cm, siipien kärkiväli 70 cm ja paino 200–330 g, eli kooltaan se on kuirien luokkaa. Sukupuolet ovat samanvärisiä, kooltaan naaras on hieman koirasta suurempi.
Levinneisyys
Preeriaviklon pesimäaluetta on Pohjois-Amerikka Nova Scotiasta Meksikonlahdelle (alalaji semipalmatus) sekä preeriat (alalaji inornatus). Maailmanpopulation koko on noin 250 000 yksilöä, lajin populaatiot ovat nykyisin elinvoimaisia. Niitä metsästettiin ankarasti 1800-luvulla ja 1900-luvun alussa, mutta laji on vähitellen runsastunut. Semipalmatuksen talvehtimisaluetta on Atlantin rannikko sekä Etelä- että Pohjois-Amerikassa, inornatus talvehtii pääasiassa Tyynenmeren rannikolla Kaliforniasta Peruun ja Galápagossaarille.
Preeriaviklo on Yhdysvalloissakin pesimäalueiden ja muuttoreittien ulkopuolella todella harvinainen, Euroopassa se on havaittu vain muutamia kertoja. Suomessa laji on tavattu kerran, 21. syyskuuta 1983 Kemissä.
Elinympäristö
Preeriaviklo pesii preerian suoalueilla ja rantaniityillä.
Lisääntyminen
Pesii usein yhdyskuntina. Pesä on maassa kasvillisuuden kätköissä.
Ravinto
Syövät mudassa eläviä hyönteisiä, nilviäisiä ja muita selkärangattomia sekä vähäisessä määrin kasvien osia.
Dealing with It!
Dealing with It! on hardcore punk -yhtye D.R.I.:n kolmas studioalbumi, joka julkaistiin vuonna 1985.
Num3rot (5. tuotantokausi)
Viidennen tuotantokauden ensimmäisen jakson "Varkaiden kunnia" tapahtumat sijoittuvat aikaan kolme viikkoa edellisen kauden päätösjakson, "When Worlds Collide", jälkeen, jolloin Charlie Eppesin turvaluokitus peruttiin. Viidennen kauden alussa Charlien turvaluokitus kuitenkin päätetään palauttaa. Myöhemmin Charlie saa houkuttelevan työtarjouksen DARPAlta, mutta päättää lopulta hylätä sen. Ensimmäisessä jaksossa Nikki Betancourt liittyy Don Eppesin alaisuuteen FBI:hin sarjan jättäneen Megan Reevesin tilalle. Kauden aikana Don ryhtyy etsimään hengellistä elämää juutalaisuudesta ja tulee epäonnistuneen väijytyksen yhteydessä puukotetuksi. Kauden lopussa Charlien tyttöystävä Amita Ramanujan kidnapataan.
Jaksoluettelo
FBI tutkii tapausta, jossa kaksi vuorikiipeilijää löytyvät tapettuina arvokkaiden timanttien kanssa. Uusi erikoisagentti Nikki Betancourt liittyy Donin tiimiin ja Charlie päättää hakea turvaluokituksensa takaisin.
Naisen murha johtaa Donin vaarallisen jengijohtajan jäljille. Charlie sekaantuu tapauksen tutkintaan, mistä aiheutuu ongelmia Donille.
Kahden LAPD:n konstaapelin teloituksen jälkeen FBI pääsee laajan korruptiovyyhdin jäljille. Donin esimies alkaa tutkimaan Charlien toimintaa.
Donin tiimi jäljittää rikollisryhmää, joka varastaa arvokkaita laitteita kuljetusyhtiöiltä.
David Sinclair on treffeillä katsomassa taikurin katoamistemppua, jonka jälkeen taikuri katoaakin oikeasti. Donin tiimi alkaa tutkimaan tapausta.
Charlien ja Donin vanha lapsuudenystävä kuolee onnettomuudessa, mutta veljekset uskovat kuoleman takana olevan jotain muuta.
Vaarallisia kemikaaleja kuljettava juna törmää toiseen junaan ja Donin tiimi hälytetään paikalle pelastamaan loukkuun jääneitä matkustajia sekä selvittämään onnettomuuden syytä. Jakson kuvaamisen jälkeen mutta ennen sen televisioesitystä Kaliforniassa sattui hyvin samantapainen junaonnettomuus, jossa kaksi junaa törmäsivät toisiinsa. Tämän takia osa katsojista luuli jakson perustuvan kyseiseen onnettomuuteen. David Krumholtz ilmoitti kuitenkin julkaisemassaan tiedotteessa, että tapahtumilla ei ollut mitään yhteyttä toisiinsa.
Korkean profiilin konferenssissa räjähtää pommi ja FBI joutuu turvautumaan salaliittoteoreetikon apuun.
FBI auttaa LAPD:ta nappaamaan ryhmää, joka käyttää omankädenoikeutta ryöstäjien kiinnisaamiseksi. Charlie joutuu turvautumaan vanhan vihamiehensä Marshall Penfieldin (Colin Hanks) apuun tapauksen ratkaisemiseksi.
Donin aiemmin nappaama Buck Winters (David Gallagher) pakenee vankilasta janoten kostoa Donin tiimiä kohtaan. Don tutustuu juutalaisuuteen.
Rikolliset kaappaavat täyden turistibussin ja FBI:lla on vain neljä tuntia aikaa pelastaa panttivangit.
FBI alkaa tutkimaan peitetehtävissä olleen poliisin katoamista Chinatownissa. Don joutuu turvautumaan meedio Simon Kraftin (John Glover) apuun, mistä Charlie ei ole mielissään.
Robin Brooksin (Michelle Nolden) läpihuutojuttuna pitämä oikeudenkäynti kaatuu, kun valamiehistö toteaakin yllättäen tunnetun aseiden salakuljettajan syyttömäksi. Donin tiimi alkaa tutkimaan, kiristettiinkö valamiehistöä vapauttamaan salakuljettaja.
Charlie uskoo uuden, laittoman huumeen nousevan pian erittäin suosituksi ja Don päättää lähettää Liz Warnerin peitetehtäviin estämään ensimmäisen suuren huume-erän saapuminen Los Angelesiin.
Donin tiimi tutkii Yhdysvaltain armeijalle kehitettävän tekoälyn suunnittelijan murhaan. Ongelmalliseksi tapauksen tekee se, että murhan pääepäilty on suunnittelijan itsensä kehittämä tietokone-ohjelma. Samaan aikaan DARPA yrittää värvätä Charlieta.
Hetkeä ennen kuolemaantuomitun mafiapomon teloitusta FBI saa vihjeen, jonka mukaan mafiapomo olisikin syytön tekemiinsä rikoksiin. Donin tiimillä on vain muutama tunti aikaa kerätä tarvittavat todisteet kuolemantuomion lykkäämiseksi.
CalScissa työskentelevä professori murhataan ja FBI epäilee teosta eläinten oikeuksia ajavaa ääriryhmää.
Ryhmä rikollisia tunkeutuu ihmisten koteihin. Don saa vihiä ryhmän seuraavasta kohteesta ja järjestää paikalle väijytyksen. Väijytys menee kuitenkin pieleen ja Donia puukotetaan hengenvaarallisesti.
Charlie tuntee syyllisyyttä Donin puukotuksesta ja alkaa tutkimaan vanhaa, selvittämätöntä sarjamurhaajatapausta.
Donin tiimi tutkii pankkiryöstöjen sarjaa ja uskoo, että ryöstöjen tekijä on entinen FBI-agentti. Fundamentalistinen uskonlahko kidnappaa Amitan kiristääkseen Charlieta.
FBI jäljittää Amitan kidnappaajia yhdessä Ian Edgertonin kanssa.
(Lähteet: )
Murattitädyke
Murattitädyke (Veronica hederifolia) on yksivuotinen matalakasvuinen tädykelaji, jota esiintyy Euroopassa. Sen alalajeja on peltomurattitädyke (Veronica hederifolia subsp. hederifolia) ja tarhamurattitädyke (Veronica hederifolia subsp. lucorum).
Murattitädykkeen varsi on rentokasvuinen, karvainen ja kasvaa kymmenestä 40:een senttimetriä pitkäksi. Lehdet ovat ruodillisia. Niiden lapa on melkein pyöreä, kolmesta seitsemään liuskaan halkoinen. Kärjen liuska on suurin. Melko lyhytperäiset kukat sijaitsevat yksittäin lehtihangoissa. Verhiön liuskat ovat herttamaisen puikeita, pitkäkarvaisia ja runsaskarvaisia. Tarhamurattitädykkeellä ne ovat kokonaan karvaisia ja peltomurattitädykkeellä vain laidoiltaan karvaisia. Teriö on sininen tai sinipunainen.
Burtzin talo
thumb|250px|Oikealla Burtzin talo ja sen vasemmalla puolella [[Bockin talo joonialaisine pylväineen.]] Burtzin talo Helsingin Senaatintorin etelälaidalla sijaitseva historiallinen rakennus, joka valmistui vuonna 1775. Osoitteessa Aleksanterinkatu 22 sijaitseva rakennus kuuluu Torikortteleiden alueeseen, tarkemmin Leijonan kortteliin ja on yksi kaupungin vanhimmista taloista. Bockin talo eli Vanha raatihuone on Burtzin talon itäpuolella ja Helleniuksen talo länsipuolella. Talo on kolmikerroksinen ja vaaleankeltainen.
Taloa alkoi rakennuttaa Helsingin pormestari ja kauppias Nils Burtz vuonna 1762 silloiselle Isokadulle. Se lienee ollut kaupungin ensimmäinen kolmikerroksinen rakennus. Burtz kuoli ennen talon valmistumista ja hänen leskensä Elisabet saatti rakennustyöt loppuun. Talo valmistui lopulta vuonna 1775. Se oli alun perin satulakattoinen ja edusti kustavilaista klassismia, mutta muutettiin empiretyyliseksi Jean Wikin suunnitelmien mukaan vuonna 1836. Talo siirtyi poliisilaitoksen haltuun vuonna 1892, mutta talossa oli kauppa- ja asuinhuoneistoja vielä 1900-luvun alkuun saakka. Rakennus peruskorjattiin vuosina 1985–1987 ja sen pohjakerroksessa on nykyään liikehuoneistoja ja ylemmissä kerroksissa kaupunginkanslian tiloja. Viimeisin remontti katutason liiketilassa valmistui vuonna 2016, jolloin tila remontoitiin ravintolakäyttöön.
Amanda Seyfried
Amanda Michelle Seyfried ['saɪfrɛd] (s. 3. joulukuuta 1985 Allentown, Pennsylvania) on yhdysvaltalainen näyttelijä, laulaja ja entinen lapsimalli. Seyfried sai Golden Globe- ja Primetime Emmy -palkinnon pääosastaan startup-huijari Elizabeth Holmesina television minisarjassa The Dropout (2022). Hänet tunnetaan myös debyyttiroolistaan teinikomediassa Mean Girls (2004), Sophie Sheridanin roolista musikaalielokuvassa Mamma Mia! (2008), Sarah Henricksonin pääroolista televisiosarjassa Big Love (2006–2011) ja Cosetten roolista musikaalielokuvassa Les Misérables (2012).
Varhainen elämä
Seyfried syntyi Allentownissa, Pennsylvaniassa joulukuussa 1985. Hänen isänsä Jack Seyfried on farmaseutti ja äiti Anne (o.s. Sander) toimintaterapeutti. Hänellä on yksi vanhempi sisko, muusikkona toimiva Jennifer Seyfried. Amanda Seyfried on sukujuuriltaan saksalainen. Hän valmistui William Allen High Schoolista vuonna 2003.
Ura
Seyfried aloitti uransa lapsimallina 11-vuotiaana. Hän esiintyi muun muassa vaatetusalan yritysten mainoksissa yhdessä Leighton Meesterin kanssa. Hän lopetti mallinuransa 17-vuotiaana. Seyfried opiskeli oopperaa kaksi vuotta ja kävi laulutunneilla Broadway-opettajan valmennuksessa viisi vuotta.
Seyfried aloitti näyttelijänuransa 15-vuotiaana televisiossa, ja teki ensiesiintymisensä statistina televisiosarjassa Guiding Light. Sen jälkeen hän näytteli vuoden ajan sivuroolia amerikkalaisessa saippuasarjassa As the World Turns. Ensimmäisen elokuvaroolinsa Seyfried sai elokuvasta Mean Girls vuonna 2004. Tämän jälkeen hän on näytellyt merkittäviä rooleja useissa elokuvissa, kuten Mamma Mia!, Haikein terveisin, Red Riding Hood – Punahilkka ja Rakkauskirjeitä Julialle. Mamma Mia! -elokuvan lisäksi hänen lauluaan kuullaan Les Misérablesissa, sekä elokuvassa Haikein terveisin. Vuonna 2015 Seyfried näytteli Peter Panin äitiä elokuvassa Pan.
Vuonna 2021 Seyfried nimettiin parhaan naispääosan Oscar- ja Golden Globe -ehdokkaaksi roolistaan Marion Daviesina elokuvassa Mank. Hän sai kriitikoilta tunnustusta myös roolistaan Elizabeth Holmesina Hulun draamasarjassa The Dropout, josta hän voitti Emmy-palkinnot sekä parhaasta naispääosasta että tuottajana.
Elokuvien ohella Seyfried on jatkanut esiintymistään televisiossa. Hän näytteli pääroolia, Sarah Henricksonia, HBO:n draamasarjassa Big Love vuosina 2006–2011. Hän on näytellyt myös tv-sarjassa Veronica Mars päähenkilön murhattua ystävää.
Vuonna 2013 Seyfried alkoi työskennellä Givenchyn mallina. Hän on ollut myös Lancômen kansainvälinen mainoskasvo vuodesta 2019.
Yksityiselämä
Seyfried tapaili lyhyesti elokuvan Alpha Dog vastanäyttelijäänsä Emile Hirschiä. Vuosina 2005–2008 hän seurusteli näyttelijä-muusikko Jesse Marchantin kanssa.
Seyfried seurusteli Mamma Mia! -vastanäyttelijänsä Dominic Cooperin kanssa vuosina 2009–2010. Sen jälkeen tapaili näyttelijä Ryan Phillippeä kolmen kuukauden ajan, mutta erosi hänestä alkuvuodesta 2011.
Vuonna 2013 Seyfried alkoi seurustella näyttelijä Justin Longin kanssa. He lopettivat suhteensa syyskuussa 2015. Seyfried alkoi tapailla näyttelijä Thomas Sadoskia vuonna 2016. He avioituivat maaliskuussa 2017 yksityisessä vihkiseremoniassa. 24. maaliskuuta Seyfried synnytti parin esikoistyttären. Vuonna 2020 he saivat pojan.
Seyfried kertoi joulukuussa 2012 Late Show with David Letterman -keskusteluohjelmassa kärsivänsä ahdistuneisuushäiriöstä ja paniikkikohtauksista. Hän kärsii myös esiintymiskammosta ja vältteli näyttämöesiintymistä huhtikuuhun 2015 asti, jolloin hän debytoi teatterissa Off Broadway -tuotannossa The Way We Get By.
Muuta
People-lehti valitsi Amanda Seyfriedin maailman kauneimmaksi naiseksi vuonna 2011. Hän sijoittui saman lehden vuosittaiselle "25 kauneinta (ja kuuminta)" -listalle myös vuosina 2009 ja 2010.
Angela Goethals
Angela Bethany Goethals (s. 20. toukokuuta 1977 New York, Yhdysvallat) on yhdysvaltalainen näyttelijä.
Luettelo sarjan The Angry Video Game Nerd jaksoista
Luettelo The Angry Video Game Nerd -sarjan jaksoista.
2007
thumb|The Angry Video Game Nerd säikähtäessään videopeliä "Halloween"-spesiaalijaksossa.
2008
thumb|The Angry Video Game Nerd esittelemässä Superman 64 -videopeliä jaksossa "Superman 64".
Born a Lion
Born a Lion on Danko Jonesin albumi, joka julkaistiin 23. kesäkuuta 2002. Levyllä vierailee Tara MacLean, joka toimii taustalaulajana kappaleella ”Love is Unkind”.
Pedro Neto
pienoiskuva|Pedro Neto vuonna 2021. Pedro Lomba Neto (s. 9. maaliskuuta 2000 Viana do Castelo) on portugalilainen jalkapalloilija, pelipaikaltaan hyökkääjä. Hän edustaa Englannin Valioliigassa pelaavaa Wolverhampton Wanderersia.
Neto aloitti liigauransa Bragan joukkueessa toukokuussa 2017 ja teki maalin ensimmäisessä liigaottelussaan Nacionalia vastaan. Kausina 2017–2019 hän oli lainalla italialaisseura Laziossa ja pelasi jälkimmäisellä kaudella Serie A:ssa neljä ottelua, yhteensä runsaat 40 minuuttia. Kesällä 2019 Lazio osti hänet omakseen mutta myi pian Englantiin Wolverhampton Wanderersille.
Neto pelasi kaudella 2019–2020 Englannin Valioliigassa 29 ottelua, joista yhdeksän ottelua avauskokoonpanossa. Kauden ensimmäisen liigamaalinsa hän teki uudenvuodenpäivänä Watfordia, toisen tammikuun puolivälissä Southamptonia ja kolmannen kesäkuussa West Ham Unitedia vastaan. Syksyllä 2019 hän pelasi Eurooppa-liigan karsinnoissa kolme ottelua ja teki maalin armenialaista Pyunik Jerevania vastaan. Varsinaisessa Eurooppa-liigassa hän pelasi kauden aikana kahdeksan ottelua, joista kolmesti avauskokoonpanossa, ja teki maalin ensimmäisessä neljännesvälieräottelussa kreikkalaista Olympiakosia vastaan.
Kaudella 2020–2021 Neto pelasi Valioliigassa joukkueensa kaikki 31 ensimmäistä ottelua ja yhtä kertaa lukuun ottamatta aloituskokoonpanossa, mutta huhtikuussa 2021 liigaottelussa Fulhamia vastaan tullut polvivamma piti hänet syrjässä seuraavan vuoden helmikuuhun saakka. Hän teki kaudella 2020–2021 Valioliigassa viisi maalia ja seuraavalla kaudella 13 ottelussa yhden maalin. Kaudella 2022–2023 Neto loukkasi lokakuussa nilkkansa liigaottelussa West Hamia vastaan ja palasi kentille maaliskuun alkupuolella. Hän pelasi kauden aikana 18 valioliigaottelua tekemättä maaleja.
Neto on pelannut Portugalin eri nuorisomaajoukkueissa nelisenkymmentä maaottelua. Alle 20-vuotiaiden MM-kilpailuissa 2019 hän tuli vaihtopelaajana kentälle Portugalin kaikissa kolmessa ottelussa. Alle 21-vuotiaiden EM-kilpailuissa 2023 hän pelasi avauskokoonpanossa joukkueensa kaikki neljä ottelua.
Neto pelasi Portugalin A-maajoukkueessa ensimmäisen kerran marraskuussa 2020 ystävyysottelussa Andorraa vastaan ja teki joukkueensa seitsemästä maalista ensimmäisen ottelun kahdeksannella minuutilla. Maaliskuussa 2021 hän pelasi kaksi MM-karsintaottelua mutta sen jälkeen seurajoukkueen peleissä tulleet loukkaantumiset ovat pitäneet hänet poissa maajoukkueestakin.
Bostrichiformia
Bostrichiformia on kovakuoriaisiin (Coleoptera) kuuluvan erilaisruokaisten (Polyphaga) alalahkon osalahko.
Læsøn kunta
Læsø on Pohjois-Jyllannin alueella Tanskassa sijaitseva kunta samannimisellä saarella. Vuoden 2020 huhtikuussa kunnassa oli 1 787 asukasta, ja sen pinta-ala oli 121,9 neliökilometriä. Kunnan keskustaajama on nimeltään Byrum.
Kreivi Dooku
Serennon kreivi Dooku, tunnettu myös nimellä Darth Tyranus, on kuvitteellinen hahmo, joka esiintyy George Lucasin luomassa Tähtien sota -universumissa. Hän oli ennen jedimestari, joka sai koulutuksensa suurmestari Yodalta ja oli Qui-Gon Jinnin entinen opettaja, kunnes menetti uskonsa jedeihin ja kääntyi Voiman pimeälle puolelle. Hän ryhtyi sithiksi ja oli Darth Sidiousin toinen oppilas. Elokuvissa Kloonien hyökkäys ja Sithin kosto häntä näytteli Christopher Lee.
Esiosatrilogia
Dooku oli entinen jediritarikunnan jäsen, joka sai aikoinaan koulutuksensa suurmestari Yodalta ja koulutti Qui-Gon Jinniä. Vuosia ennen elokuvan Kloonien hyökkäys tapahtumia Dooku oli menettänyt uskonsa jedeihin ja Galaktiseen tasavaltaan, uskoen senaattoreiden välittävän vain omista eduistaan, ja noussut johtamaan Itsenäisten aurinkokuntien konfederaatiota, separatistijärjestöä, joka kapinoi Tasavaltaa vastaan.
Lukuisat jedit saapuvat paikalle ja pelastavat heidät. Yoda saapuu mukanaan armeija kloonisotilaita, jotka käyvät taisteluun separatistien taisteludroideja vastaan. Dooku yrittää paeta, mutta sekä Obi-Wan että Anakin kohtaavat hänet valosapelitaistelussa. Hän lamaannuttaa hetkellisesti Anakinin Voimasalamoinnilla ja haavoittaa Obi-Wania. Kun Anakin tulee tajuihinsa, Dooku kohtaa hänet uudelleen ja katkaisee Anakinin toisen käden. Silloin Yoda itse saapuu ja kohtaa Dookun. Yodan nopeus ja ketteryys ovat kuitenkin liikaa hänelle, joten hän pudottaa suuren pilarin Obi-Wania ja Anakinia kohti. Yoda estää pilarin putoamisen, mutta Dooku saa tilaisuuden paeta. Dooku saapuu Coruscantiin ja luovuttaa Sidioukselle geonosislaisten suunnitteleman superaseen, Kuolemantähden, piirustukset.
Elokuvan Sithin kosto alussa Dooku ja kenraali Grievous ovat hyökänneet Coruscantiin ja kidnapanneet Tasavallan ylikansleri Palpatinen, joka oli todellisuudessa itse Darth Sidious. Anakin ja Obi-Wan kohtaavat Dookun uudessa valosapelitaistelussa, jonka aikana Dooku lyö Obi-Wanin tajuttomaksi. Anakin antaa vihalleen vallan ja katkaisee Dookun molemmat kädet. Palpatine käskee Anakinia tappamaan Dookun ja hetken epäröinnin jälkeen Anakinin lopulta katkaisee valosapeleilla Dookun pään irti. Tästä alkoi Palpatinen suunnitelma käännyttää Anakin kolmanneksi oppilaakseen, Darth Vaderiksi.
The Clone Wars
Animaatioelokuvassa Star Wars: The Clone Wars Dooku värvää hutt Ziron sieppaamaan hutt Jabban pojan, Rottan, osana suunnitelmaansa saada huttien hyperavaruusreitit separatistien käyttöön. Kun Ziron agentit saavat Rottan siepattua, Dooku lähettää kouluttamansa pimeän akolyytin, Asajj Ventressin, noutamaan Rottan planeetta Tethiltä. Kun Jabba on aikeissa pyytää apua jedeiltä, Dooku päättää lavastaa jedit syyllisiksi. Lopulta hän kohtaa Anakinin Tatooinella valosapelitaistelussa vain huomatakseen, ettei Rotta olekaan Anakinin huostassa. Anakinin uusi padawan, Ahsoka Tano, toimittaa Rottan takaisin Jabban luokse.
Elokuvaa seuranneen samannimisen animaatiosarjan ensimmäisellä tuotantokaudella hänet nähdään lähinnä, kunnes Ventress raportoi tälle lähinnä tehtäviensä etenemistä. Dooku yrittää toisella tuotantokaudella liittoutua Kuolonkaartin kanssa houkutellakseen Tasavallan miehittämään Mandaloren kääntääkseen mandalorialaiset Tasavaltaa vastaan. Mandalorialaisten uutta rauhanomaisempaa suuntaliikettä johtava herttuatar Satine Kryze kuitenkin estää nämä aikeet.
Kolmannella tuotantokaudella Darth Sidious käskee Dookua hankkiutumaan Ventressistä eroon. Ventress liittoutuu äiti Talzinin, Yösiskojen matriarkan, kanssa, joka antaa Dookulle uuden akolyytin, Savage Opressin. Mutta Opress kääntyy sekä Dookua että Ventressiä vastaan. Neljännellä kaudella Dooku voittaa Anakinin kolmessa valosapelitaistelussa ja kostaa Ventressille tämän petoksen käskemällä Grievousia tappamaan kaikki Yösiskot. Viidennelle tuotantokaudella Dooku on yhteyksissä Sanjay Rashiin, joka oli noussut Onderonin kuninkaaksi syrjätettyään Ramsis Dendupin, ja lähetti Grievousin valtaamaan Florrumin.
Kuudennella tuotantokaudella Dookulla on eniten esiintymisiä koko sarjan aikana. Hän saa tietää kloonisotilas Tupin alkaneen toteuttaa käskyä 66 ennenaikaisesti ja yrittää salaa estää Tasavaltaa tutkimasta asiaa. Hän myös manipuloi pankkiklaania ja sen edustajaa Rush Clovisia. Dooku myös peittää jälkensä osuudestaan Sifo-Dyasin kuolemaan, kun jedit alkavat tutkia asiaa tarkemmin. Oba Diahilla Anakin ja Obi-Wan saavat vihdoin selville, että Darth Tyranus oli Dookun sith-nimi ja tajuavat Dookun olleen klooniarmeijan todellinen tilaaja. Kauden lopussa hän ja Sidious saavat tietää Yodan matkustaneen Morabandiin ja käyttävät sith-rituaaleja luodakseen illuusioita häiritsemään Yodaa.
Dooku ei esiinny sarjan seitsemännellä tuotantokaudella. Mutta kauden viimeinen tarina sijoittuu samaan aikaan Sithin koston tapahtumien kanssa ja Obi-Wan kertoo Ahsokalle, komentaja Rexille ja Bo-Katan Kryzelle Dookun kuolemasta. Hän toivoo, että Maul saataisiin kiinni elävänä, koska Dookun kuoleman vuoksi Maul oli ainut, jolta jedit voisivat saada tietoa Darth Sidiousista.
Kirjat
Cavan Scottin äänikirjassa Dooku: Jedi Lost Dooku tapasi nuorena siskonsa Jenzan, veljensä Ramilin ja isänsä kreivi Goran vieraillessaan jedien puolesta kotiplaneetallaan Serennossa. Dooku alkaa jedien tietämättä pitää läheisempää yhteyttä Jenzaan. Lisäksi Sifo-Dyasin paljastetaan olleen aikoinaan Dookun paras ystävä. Erään tehtävän aikana Dooku näkee Voiman kautta näkyjämahdollisista tulevaisuuksistaan. Lopulta Dookusta tuli jedimestari, kouluttaa padawaneinaan ensin Rael Averrossin ja myöhemmin toisena padawaninaan Qui-Gonin. Noustuaan jedineuvoston jäseneksi, hän toivoi voivansa parantaa kotiplaneettansa oloja. Qui-Gonin kuoleman tai Tasavallan korruption jälkeen hän saapui puolustamaan Serennoa ja syrjäytti kreiviksi nousseen Ramilin, tullen itse Serennon kreiviksi.
Loukko-oja
Loukko-oja on Kiiminkijoen vesistöalueeseen kuuluva noin kahdeksan kilometriä pitkä pieni joki tai puro, joka lähtee Puolangan Loukkolammesta ja laskee Utajärven puolella Kärkkäänjärven laskujokeen Piltuanjokeen, hieman järven pohjoispuolella. Joen varteen tulee Loukkolammen ohi menevän metsäautotien kaksi sivuhaaraa, mutta muuten sinne ei ole tieyhteyttä. Joki virtaa pääosin lounaaseen, seuraillen Ison Palovaaran kaakon ja etelän puolen rinteitä, niistä vajaan kilometrin päässä. Jokivarsi on asumaton.
Winthrop Rockefeller
Winthrop Rockefeller (1. toukokuuta 1912 – 22. helmikuuta 1973) oli yhdysvaltalainen republikaanisen puolueen poliitikko. Hän toimi Arkansas'n kuvernöörinä vuosina 1967–1971. Hän palveli toisessa maailmansodassa vuosina 1941–1945.
Rockefeller syntyi New Yorkissa ja kuoli syöpään Kalifornian Palm Springsissä 1973. Hänen isänsä oli John D. Rockefeller, Jr.
Viisasten kivi (albumi)
Viisasten kivi on suomalaisen rap-artisti Opaalin ensimmäinen studioalbumi, joka julkaistiin 4. huhtikuuta 2007 Turnin’ Recordsin kautta.
Taustatietoa
Albumin tuotannosta vastaavat Skem, Jon, Matlab, Haukka & Puolinelsoni, Jazzy-O sekä Tiedemies. Levyllä vierailivat Juju, Puukko-B ja Idän Ihme. Albumilta on julkaistu yksi single "Kaikki on saatava" ja siitä on julkaistu myös musiikkivideo. Videon lopulla on pätkä "Pyöveli"-kappaletta.
Albumi julkaistiin Opaalin huumausainerikoksiin liittyvän ehdonalaisen aikana.
Tyrannosaurus Rex (lautapeli)
Tyrannosaurus Rex on 5-99-vuotiaille pelaajille suunnattu lautapeli.
Pelin kulku
Pelaajat heittävät noppaa ja siirtävät dinosauruksia nopan osoittaman luvun verran. Pelaajien kuuluu kulkea jalanjälkien suuntaan.
Värillinen ruutu kotiluolan ulkopuolella lasketaan ensimmäiseksi ruuduksi. Vuoro kulkee myötäpäivään.
Se pelaaja, joka joutuu ensin jalanjälkeen, ottaa Tyrannosaurus Rexin peliin (pelilaudan ulkopuolelta tai järvestä) ja asettaa sen johonkin järven ympärillä olevista kivistä.
Jatkossa Tyrannosaurusta siirtää aina se pelaaja, joka dinosauruksellaan joutuu jalanjälkeen. Hän heittää silloin noppaa ja siirtää Tyrannosaurusta haluamaansa suuntaan pienen järven ympärillä olevilla kivillä. Tyrannosaurus saa hypätä jokien yli, mutta ei mennä ruskeille ruuduille.
Dinosaurukset eivät voi hypätä jokien yli, vaan niiden täytyy seurata ruskeita ruutuja metsässä ja ylittää joki siellä.
Jos Tyrannosaurus hyppää jonkun pelaajan dinosauruksen yli tai joutuu samaan ruutuun missä pelaajan dinosaurus on, dinosaurus pelästyy ja sen täytyy mennä takaisin lähimpään vapaaseen luolaan. Dinosaurus saa jatkaa matkaansa luolasta seuraavalla omalla vuorollaan. Jos dinosaurus säikähtäessään joutuu palaamaan omaan kotiluolaansa, on sen kuitenkin kuljettava uusi kokonainen kierros voittaakseen pelin.
Dinosaurukset pelkäävät Tyrannosaurus Rexiä niin paljon, etteivät uskalla mennä sen ohi. Jos Tyrannosaurus on edessä kivipolulla järven ympärillä, ei dinosaurus voi ohittaa sitä, vaan nyt siirretään Tyrannosaurusta nopan osoittaman luvun verran.
Jokaisessa ruudussa saa olla vain yksi dinosaurus kerrallaan. Jos pelaajan dinosaurus joutuu samaan ruutuun toisen pelaajan dinosauruksen kanssa, täytyy sen siirtyä yksi ruutu eteenpäin.
Pelin päättyminen
Se, joka ensimmäisenä onnistuu tekemään kierroksen ja palaamaan kotiluolaansa, on voittaja.
Veli Taatila
Ura
Taatilan kasvattajaseura on Loimaan Korikonkarit, mutta hän aloitti pääsarjauransa kaudella 1992–1993 Forssan Koripojissa. Hän edusti seuraa vuoteen 1996 asti. Kauden 1999–2000 Taatila pelasi BC Nokiassa. Vuonna 2002 hän muutti Ruotsiin ja vuodesta 2003 lähtien Taatila pelasi maan toisella sarjatasolla. Hän siirtyi vuonna 2005 Borås Basketiin, joka nousi kaudeksi 2007–2008 maan pääsarjaan.
Eddie Constantine
thumb|Eddie Constantine (puhumassa mikrofoniin) Eddie Constantine (oik. Edward Constantinowsky; 29. lokakuuta 1917 – 25. helmikuuta 1993) oli amerikkalaissyntyinen laulaja ja näyttelijä, joka työskenteli valtaosan urastaan Euroopassa.
Constantinen vanhemmat olivat tulleet Venäjältä emigrantteina. Constantine tuli tunnetuksi Ranskassa esitettyään 1950–1960-lukujen vaihteessa etsivä Lemmy Cautionia useissa B-elokuvissa. Hän uusi Lemmy Cautionin roolin Jean-Luc Godardin Alphavillessa. Myöhemmin Constantine esiintyi muun muassa Rainer Werner Fassbinderin (Warnung vor einer heiligen Nutte, Welt am Draht ja Kolmas sukupolvi), Mika Kaurismäen (Helsinki Napoli All Night Long) ja Lars von Trierin (Europa) elokuvissa. Vuonna 1970 hän esitti italialaista anarkistia Errico Malatestaa Peter Lilienthalin elokuvassa Malatesta. Constantinen viimeinen merkittävä rooli oli jälleen Lemmy Caution Godardin elokuvassa Saksa vuonna 90 yhdeksän nolla (1991).
Tessy Thomas
Tessy Thomas(ടെസ്സി തോമസ്) (s. 1964) on Intian Defence Research and Development Organisation -organisaation insinööri, joka johti 2000-luvulla mannertenvälisen ballistisen Agni-V-ohjuksen suunnittelun, joka lienee ensimmäinen moinen saavutus naiselle missään päin maailmaa.
Tausta
Tessy on kotoisin Alappuzhasta Keralasta. Hän syntyi liikemiehen lapseksi. Hän opiskeli insinööriksi Government Engineering College -yliopistossa Thrissurissa. Hän tutustui raketteihin jo lapsena, koska hänen kotinsa oli suhteellisen lähellä rakettien laukaisukeskusta. Hänellä on tekninen jatkotutkinto Institute of Armament Technology-koulusta Punessa (nykyinen Defence Institute of Advanced Technology). Hän on kristitty ja sai nimensä Äiti Teresan mukaan. Hän toiminut nykyisessä laboratoriossaan vuodesta 1988 alkaen.
Ura
Tessy oli projektin apulaisjohtaja, kun Intia kehitti 3 000 kilometriä kantavan Agni-III-ohjuksen. Hän toimi projektipäällikkönä, kun Intia kehitti Agni IV-ohjuksen, jota testattiin vuonna 2011. Tessy toimi sen jälkeen ja aikana projektipäällikkönä ja johti 5 000 km kantavan Agni-V-ohjuksen kehitystötä vuodesta 2009 lähtien. Ohjusta kokeiltiin onnistuneesti 19. huhtikuuta 2012. Tammikuussa 2012 Intian pääministeri nosti Thomasin Intian tiedekongressissa esimerkiksi, miten naiset voivat edetä Intiassa. Vuonna 2011 hän oli kolmesta Shanti Swarup Bhatnagar -palkinnon saajista, joka on Intian johtava tiedepalkinto.
Île Longue
Île Longue (bretoniksi Enez-Hir) on niemimaa Brestinlahdella Ranskan Bretagnessa. Paikka on Ranskan merivoimien Force océanique stratégiquen, eli sen strategisten sukellusveneiden tukikohta. Sukellusveneet on aseistettu ballistisin ohjuksin, jotka saatetaan aseistaa ydinkärjillä.
Tessy Thomas
Perhe
Hän on naimisissa Saroj Kumarin kanssa, joka on kommodorin arvoinen meriupseeri. Perheessä on yksi poika, Tejas. Poika opiskelee insinööriksi.
Île Longue
Historia
Ennen laivaston tukikohtaa île Longuella oli lähinnä kalastajia ja 1600-luvulta lähtien paikalla on harjoitettu kivenlouhintaa. Paikallisia kiviä vietiin muun muassa Brestiin, Quimperiin ja Bordeauxiin. Paikalla on ilmeisesti ollut jo kauan jonkinlaisia puolustusrakennelmia, mutta tehokkaammin niitä rakennettiin paikalle 1600-luvulta lähtien.
Ensimmäisessä maailmansodassa paikalla sijaitsi internointileiri, jolla vankeina pidettiin muun muassa Georg Wilhelm Pabstia ja Johannes Mättigiä. Leiri suljettiin vuonna 1919, mutta sen rauniot ovat edelleen näkyvissä. Sukellusvenetukikohta paikasta tuli vuonna 1929. Natsi-Saksan valloitettua Ranskan 1940 paikalla oli ilmatorjuntapatteristo. Toisen maailmansodan jälkeen alueella ei pitkään aikaan ollut toimintaa, mutta Charles de Gaullen vierailtua siellä vuonna 1965 alettiin rakentaa suurempaa tukikohtaa. Rakennusprojekti oli aikanaan Euroopan suurimpia.
Tukikohta
thumb|Île Longuen värikoodatut alueet. Île Longue jaetaan kolmeen värien mukaan nimettyyn osaan.
Kykeon
[[Arsinoe (mytologia)|Arsinoen tyttären väitetään sekoittavan kykeonia Nestorille tässä vuodelta 490 eaa. peräisin olevassa Tondo-maalauksessa.|thumb]]
Kykeon (kreik. κυκεών, ”sekoitettu”) oli juoma, jota antiikin kreikkalaiset nauttivat kohokohtana Eleusiin mysteeriseremonioissaan. Siihen on viitattu useaan otteeseen antiikin kirjallisuudessa.
Koostumus
Kykeonin oletetaan koostuneen vedestä ja torajyvätartunnan saaneesta ohrasta. Juoman päihdyttävän vaikutuksen on arveltu perustuvan torajyväsienen psykoaktiivisuuteen tai valmistuksessa tapahtuneeseen käymiseen.
Viittaukset kirjallisuudessa
Kykeoniin tiedetään viitattavan Homeroksen, Aristofaneen ja Plutarkhoksen teksteissä sekä homeerisessa Demeterille osoitetussa hymnissä. Homeros kuvailee juomaa elvyttäväksi ja huumaavaksi runoelmissaan Ilias ja Odysseia, kun taas Aristofaneen näytelmissä Lysistrate ja Rauha sen kerrotaan toimivan lääkkeenä nymfomaniaan. Plutarkhoksen teoskokoelma Moralian kertomuksissa siihen viitataan poliittisessa yhteydessä. Hymnissä kykeonia kuvataan muun muassa kuolemattomuuden juomaksi.
Sosiaaliturvatili
Sosiaaliturvatili eli sosiaalitili on sosiaaliturvan muoto, jossa yksilön on pakko säästää tietty osuus tuloistaan sosiaaliturvatilille, kun tulot ovat tarpeeksi suuria ja/tai tilillä on vajausta. Esimerkiksi työttömyyden, sairauden tai vanhuuden tullen hän saa nostaa tililtään sosiaaliturvaa.
Putkimadot
Putkimadot (Sedentaria) on monisukasmatojen luokkaan kuuluva nivelmatojen alaluokka. Putkimadot ovat paikoillaan pysytteleviä, tavallisesti putkessa eläviä matoja, joilla on pelkistyneet jalakkeet ja aistinelimet. Niillä on yleensä pitkälle kehittyneet kidukset.
Sosiaaliturvatili
Näin esimerkiksi ansiosidonnainen työttömyysturva voidaan tehdä velkamaiseksi hieman autovakuutusbonusten tavoin, niin että ihmisen kannattaa yrittää pitää työttömyysjaksonsa lyhyenä. Toisaalta ansiotason vakuuttamisen hankaloittaminen kohdistuu pahiten keskiluokan pienituloisempaan puoliskoon, koska esimerkiksi pankit ovat asuntolainoja myöntäessään kiinnostuneita työttömyysriskistä ja sen vaikutuksista maksukykyyn. Etenkin taantuman aikoina yhä suurempi osa ihmisistä saattaisi tulla kyvyttömiksi rahoittamaan itselleen omistusasuntoa, millä on tulevaisuudessa muita vaikutuksia sosiaaliluokkien rakenteeseen. Jos sosiaaliturvatililtä taas voisi nostaa suhteellisen hyvää työttömyysturvaa, vaikka se olisi negatiivissaldoinenkin, ei tällainen negatiivinen kannustin olisi pankeille kovinkaan voimakas, etenkin jos sosiaaliturvan nostamisen voisi yhdistää osa-aikaiseen työhön joustavasti, mikä siis parantaisi etenkin pienituloisimpien taloudellista asemaa.
Ruotsissa on laskettu, että kaikkia tulonsiirtoja ja palveluita koskeva tilimalli pudottaisi marginaaliverot puoleen nykyisestä.
Muun muassa Singaporessa ja Malesiassa on käytössä sosiaaliturvatilit, joissa yhdellä tilillä turvataan monenlaisia riskejä vastaan, esimerkiksi eläköityminen, sairastuminen ja vammautuminen. Jos riskit ovat yhteensä suuria ja kansalaiset ovat riskinkarttajia, suurimmissa riskeissä voi käyttää lisäapuna valtion rahoitusta.
Talousnobelisti Joseph Stiglitzin tutkimuksen mukaan samalla henkilöllä tulisi olla vain yksi sosiaaliturvatili, jolta hänen kaikki erityyppiset sosiaaliturvamenonsa rahoitettaisiin. Työttömyystili lisää kannustimia työpaikan hankintaan verrattuna valtion rahoittamaan työttömyysturvaan.
Sosiaaliturvan ja kannustavuuden yhteensovittaminen
Sosiaaliturva heikentää kannustimia työntekoon, koska mitä enemmän henkilö ansaitsee itse, sitä vähemmän sosiaaliturvaa hän saa. Toisaalta köyhiä ei haluta jättää ilman apua. Monien mielestä vähiten huono kompromissi näiden kahden ongelman välillä saavutetaan sosiaaliturvatileillä, joissa sosiaaliturva otetaan omalta sosiaaliturvatililtä, minkä jälkeen "korkeammalla veroprosentilla" paikataan tiliin tullutta aukkoa. Käytännön sovelluksissa valtio hoitaa tarvittavan turvan viime kädessä, mikäli tililtä loppuvat rahat.
Kannustin pitää huolta terveydestä
Sosiaalitili luo työikäisille kannusteen pitää huolta omasta terveydestään, koska terveyden ylläpito johtaisi korkeampaan eläkkeeseen. Toisaalta myös Suomen nykyinen työeläkejärjestelmä on sellainen, että pidempi ja etenkin loppupäästään yhtenäisempi työura nostaa eläkettä huomattavasti.
Työttömyystilit
Chilessä työttömyystilien on todistettu vähentäneen työttömyyttä. Valtion rahoittama työttömyysturva saattaa pidentää työttömyyttä huomattavasti.
Työttömyyskorvausten pienentäminen vähentää työttömäksi jäämistä. Jos korvaus alenee työttömyysjakson kestäessä, se lyhentää työttömyysjaksoja, mikä vaikutus on tutkimusten perusteella suurempi. Lisäksi työttömyyskorvausten keston pidentäminen lisää tutkimusten mukaan työttömyysjakson pituutta.
Suomessa
Jo 1990-luvulla hallituksen talousneuvosto suositti tutkimusta sosiaalitilien soveltuvuudesta Suomeen, ja sosiaali- ja terveysministeriö sekä valtioneuvoston kanslia ovat hahmotelleet tätä 2000-luvulla.
Etla ehdotti vuonna 2010 työttömyystilien käyttöönottoa Suomessa.
Honka-liitto
pienoiskuva|[[Veikko Vennamo ja Suomen Pientalonpoikien Puolueen presidenttiehdokas Olavi Hongan luona 30. kesäkuuta 1961.]] Honka-liitto eli Honka-rintama oli Suomessa kuuden puolueen organisoima hanke presidentti Urho Kekkosen uudelleenvalinnan estämiseksi ja oikeuskansleri Olavi Hongan valitsemiseksi tasavallan presidentiksi vuoden 1962 presidentinvaaleissa. Honka luopui ehdokkuudestaan noottikriisin seurauksena marraskuussa 1961, eikä siten ollut ehdolla lopullisessa vaalissa.
Tausta
Kuusi puoluetta (Suomen Sosialidemokraattinen Puolue (SDP), Kansallinen Kokoomus, Suomen Kansanpuolue, Ruotsalainen kansanpuolue (RKP), Suomen Pientalonpoikien Puolue (SPP) ja Vapaamielisten Liitto) päättivät yhteisessä neuvonpidossaan 16. maaliskuuta 1961 muodostaa niin sanotun Honka-liiton ja asettaa Olavi Hongan presidenttiehdokkaakseen vuoden 1962 presidentinvaaliin istuvaa presidenttiä Urho Kekkosta vastaan. Tämän jälkeen SDP:n puoluevaltuuskunta ja kokoomuksen puoluekokous vahvistivat valinnan.
Ehdokkuudesta luopuminen
Honka luopui kuitenkin ehdokkuudesta ennen valitsijamiesten vaalia noottikriisin yhteydessä. Hongalla ei ollut aikaisempaa poliittista kokemusta, mitä moni piti kuitenkin jopa hyvänä asiana. Hänen veljensä, entinen kansanedustaja Aarne Honka, oli toiminut kokoomuksen puoluesihteerinä vuosina 1942–1946.
Hongan luopuminen ehdokkuudestaan ei ilahduttanut Kekkosta, joka olisi halunnut käydä täysin normaalin vaalikamppailun. Kekkonen kirjoitti Hongalle vaalien jälkeen, ettei hänellä ollut missään vaiheessa ollut epäilyksiä tämän vilpittömyydestä ulkopolitiikan suhteen, mutta sanoi ymmärtävänsä Hongan ratkaisua, koska vaalikampanjan aloittajat olivat vetäneet Hongan ehdokkuuden ylle ”valitettavan varjostuksen”, jota ”ei voinut millään todistelulla torjua”.
Seuraukset
Muistelmissaan Honka on kuvannut myös Honka-liiton eräänlaisen jälkinäytöksen. Honka ilmoittautui vuonna 1962 avoimeksi tulleeseen oikeusministeriön lainvalmistelukunnan vanhemman jäsenen virkaan, mutta häntä ei valittu tähän tehtävään. Hongan käsityksen mukaan silloinen pääministeri Ahti Karjalainen esti hänen valitsemisensa.
Alham
Alham on noin 16 kilometriä pitkä Bruen sivujoki Somersetin alueella Lounais-Englannissa Yhdistyneessä kuningaskunnassa. Se saa alkunsa Higher Alhamissa Bathcomben lähistöllä ja laskee Brueen Alfordin pohjoispuolella.
Nebi Mustafi
Nebi Mustafi (, s. 21. elokuuta 1976 Šemševo, Makedonia, Jugoslavia) on entinen albanialais-pohjoismakedonialainen jalkapalloilija, pelipaikaltaan keskikenttäpelaaja. Hän on edustanut urallaan seurajoukkueita Pohjois-Makedoniassa, Kreikassa, Sveitsissä ja Suomessa sekä Pohjois-Makedonian maajoukkuetta.
Mustafin veli Nuri Mustafi on myös jalkapalloilija.
Inat
Inat (turkiksi inat, serbiaksi inat / инат tai inatluk / инатлук, makedoniaksi инает tai инаетлук) on ainakin entisen Jugoslavian alueen kulttuuriin kuuluva käsite, jolle ei löydy suoraa suomenkielistä käännöstä (vrt. esim. sisu).
Inat tarkoittaa sellaista uppiniskaista käyttäytymistä, jolle ei välttämättä ole mitään järkevää syytä ja joka voi aiheuttaa myös käyttäytyjälle itselleen vahinkoa. Se voi olla monessa tapauksessa olla haitallista sekä käyttäytyjälle itselleen että käytöksen kohteelle, mutta siitä huolimatta henkilö päättää käyttäytyä niin. Tarkoituksena voi olla ”näyttää” jotakin jolleku(i)lle, mutta se ei ole välttämätöntä. Inat-käytös on tyypillisesti päättäväistä mutta järjenvastaista. Inatiin liittyy usein myös vahingoniloa.
Inat on kroaatti—suomi-sanakirjassa käännetty uhmaksi. Käsitteiden merkitys ei kuitenkaan ole aivan sama, sillä uhma ei aina ole ajattelematonta ja järjenvastaista. Pienempi ja avuttomampi voi uhmata vahvempaansa ja suurempaansa. Sekä uhmaavan että inat-käytöksen seuraukset voivat olla haitallisia, mutta inatille on tyypillistä, ettei alun perinkään ollut mitään (moraalista) järkevää syytä käyttäytyä niin kuin käyttäydyttiin. Erään näkemyksen mukaan inat-käytös on ”lapsellista käytöstä”.
Esimerkki inatista on se, kun pieni lapsi kieltäytyy syömästä vain siksi, etteivät vanhemmat ostaneet lapselle lelua. Lopputulos on se, että lapsi jää nälkäiseksi, mikä ei ole mukavaa, ja todennäköisesti hän tulee myös saamaan rangaistuksen.
Suomeksi serbian ’tein sen inatin takia’ ilmaistaisiin ehkä luonnollisimmin ”tein sen vain, koska huvitti” tai "tein sen silkkaa piruuttani", mutta edellisistä ilmauksista ei täysin käy ilmi inatiin usein liittyvä halu tahallaan ärsyttää.
Serbialaisen sananlaskun mukaan ”inat on huonoin ammatinvalinta” (serbiaksi od inata nema goreg zanata / од ината нема горег заната, makedoniaksi инает е лош занает).
Ilmiinjärvi
Ilmiinjärvi sijaitsee Köyliön ja Kokemäen rajalla Satakunnassa Järilänharjun ja Säkylänharjun välisellä harjualueella noin 4 km Köyliönjärvestä pohjoiseen. Se kuuluu Eurajoen vesistön Köyliönjoen keskiosan valuma-alueeseen.
Maantiede
Järven pinta-ala on 34 hehtaaria. Se on kolmion muotoinen ja sen pituus on 1,3 kilometriä ja kannan leveys 500 metriä. Järvi sijaitsee pohjois-etelä-suunnassa. Ilmiinjärven luusua sijaitsee lounaiskulmassa, josta laskuoja virtaa länteen Ilmiinojan nimisenä. Ilmiinoja yhtyy 5,4 kilometrin jälkeen Köyliönjokeen Kalmeen kohdalla. Ilmiinjärveen ei laske ojia, vaan sen vesivarat syntyvät pohjavedestä ja sadevedestä.
Järvellä on rantaviivaa 3,0 kilometriä, joka on pääasiassa harjun kangasmetsää. Järven länsipuolen metsää kutsutaan Ilmiinnummeksi. Järven rannat ovat huuhtoutunutta hiekkaa. Järven etelärantaan rajautuu muutama pelto ja entinen viljelytila. Itärannalla on muutama loma-asunto. Järvessä ei ole saaria.
Kokemäen ja Köyliön raja kulkee järven pohjoisosan poikki niin, että suurin osa järvestä jää Köyliön puolelle.
Veden laatu ja suojelutoimet
Koska järveen ei laske kuin muutama oja, on sitä rehevöittänyt ravinnekuorma pääasiassa järven sisäinen. Veden fosforitaso on 6-kertainen luonnossa esiintyvään tasoon verrattuna ja siksi sinileväkukinnot olivat yleisiä 1980- ja 1990-luvuilla. Ilmiinjärvi on Eurajoen vesistön ainoa järvi, johon on käytetty kemiallisia kunnostustoimia. Fosforit saostettiin alumiini- ja ferrosulfaattikemikaaleilla 1980-luvulla ja toinen saostaminen tehtiin vuonna 1999 käyttäen 33 tonnia alumiinikloridia. Viimeinen annos oli liian suuri ja pH-taso laski liikaa ja kaloja kuoli. Vesi kuitenkin kirkastui ja leväkukinnot vähenivät tai loppuivat. Leväkukinnat loppuivat moniksi vuosiksi, järven happitilanne korjaantui ja forsforipitoisuudet pysyivät pitkään alhaisina.
Historia
Ilmiinjärven nimelle voidaan konstruoida saamelainen etymologia. Etuliitteet eli  taikka  eli  voidaan kääntää nimissä latva-, joten Ilmiinjärvi olisi siten latvajärvi. Selitys sopii Ilmiinjärvelle hyvin. Saamelaisnimet ovat Satakunnassa verraten harvinaisia.
Järven kaakkoiskulman ohi kulkee keskiaikainen tie, joka yhdisti Euran, Tuiskulan ja Kokemäen seudut toisiinsa. Sen paikalle on rakennettu nykyiset yhdystiet 2141 ja 2140. Yhdystie 2140 on myös samansuuntainen kuin Huovintie, joka yhdisti keskiaikaisen Ulvilan ja Turun seudut toisiinsa.
Suomen Kamarimusiikkiseura
Suomen Kamarimusiikkiseura ry on vuonna 1946 perustettu yhdistys, joka pyrkii toiminnallaan edistämään kamarimusisoinnin harrastusta. Yhdistys toimii valtakunnallisesti ja sen kotipaikka on Helsinki.
Ilmiinjärvi
Virkistys ja nähtävyydet
Järven kaakkoiskulmassa maantien varrella on uimaranta, jossa autoille on varattu pieni paikoitusalue.
Suomen Kamarimusiikkiseura
Historia
Yhdistyksen perustamisen takana vuonna 1945 oli Torsten Carlander-Reuterfelt. Hän sai koottua seuran taustavaikuttajiksi useita sen ajan vaikutusvaltaisia henkilöitä. Seuran perustavan kokouksen puheenjohtajana toimi silloinen Helsingin yliopiston rehtori Rolf Nevanlinna. Kokouksessa luettiin myös kunniajäseneksi valitun Jean Sibeliuksen tervehdys perustettavalle seuralle.
Seuralla oli laaja nuottikirjasto, joka päätyi Sibelius-Akatemiaan vuonna 1969. Seuran arkisto luovutettiin Helsingin yliopiston kirjastoon vuonna 1970.
Ilmiinjärvi
Virkistys ja nähtävyydet
Paikalliset tarinat kertovat Kuninkaanmännystä, joka on ollut paikalla, kun Ruotsin kuningas vieraili seudulla. Ilmiinjärven rannalla ruokailtiin ja levättiin. Muistona tapahtumasta kuninkaan selkänojana toimineen männyn kylkeen on kiinnitetty kivilaatta. Puu kuitenkin lahosi tyvestään ja se katkaisiin laatan yläpuolelta. Paikalle johtaa uimarannalta opastus.